Case ID: 1079420
Sentence 36: Məhkəmə kollegiyası hesab edir ki, apellyasiya məhkəməsi birinci instansiya məhkəməsinin qətnaməsini tamamilə dəyişdirmədən saxladığından, həmçinin apelyasiya şikayətinin dəlillərindən asılı olmayaraq, məhkəmənin maddi hüquq normalarına riayət etməsini yoxlanması apellyasiya məhkəməsinin vəzifəsi olduğundan, ipoteka predmetinin satış qiymətinin müəyyən edilməsi ilə bağlı maddi hüquq normasının tələblərinə birinci instansiya məhkəməsi tərəfindən riayət edilib-edilməməsini apellyasiya məhkəməsi yoxlamalı idi. Məhkəmə kollegiyası ipoteka predmetinin dəyərinin 96.000 manat göstərildiyi xx.xx.2015-ci il tarixli ipoteka müqaviləsinin bağlanmasından 4 ildən çox vaxt keçdiyini və bu müddət ərzində daşınmaz əmlak bazarında qiymətlərin dəyişdiyini, həmçinin ipoteka qoyanın həmin qiymətlə razı olmamasını məhkəmə iclasında bəyan etməsini nəzərə alaraq, hesab edir ki, məhkəmələr tərəfindən ünvan 1 ünvanında yerləşən Cavabdeh1 tam mülkiyyətində olan 0.025 ha torpaq sahəsində yerləşən 2 mərtəbəli, 6 otaqlı, 107,3 kv.m yaşayış, 60.6 kv.m köməkçi sahədən ibarət 16 nömrəli fərdi yaşayış evinin ilkin satış qiymətinin müstəqil qiymətləndirici dəvət edilməklə müəyyən edilməsi məsələsi müzakirə edilməməsi düzgün olmamışdır.